উত্তরাখণ্ডের মোট রাস্তার দৈর্ঘ্য ২৮,৫০৮ কিলোমিটার। এর মধ্যে ১,৩২৮ কিলোমিটার জাতীয় সড়ক এবং ১,৫৪৩ কিলোমিটার রাজ্য সরড়। রাজ্য সড়ক পরিবহন সংস্থা পরে উত্তরাখণ্ড পরিবহন সংস্থা নামে পুনর্গঠিত হয়েছে। এটিই রাজ্যের প্রধান পরিবহন সংস্থা। ২০০৩ সালের ৩১ অক্টোবর এই সংস্থা চালু হয়। আন্তঃরাজ্য ও জাতীয়কৃত রাস্তাগুলি রক্ষণাবেক্ষণ করে এটি। ২০১২ সালের হিসেব অনুসারে, এই সংস্থা ৩৫টি জাতীয়কৃত রুট ও অন্যান্য অনেকগুলি রাস্তায় ১০০০ বাস চালায়। বেসরকারি পরিবহন সংস্থাগুলি জাতীয়কৃত নয় এমন রাস্তাগুলিতে এবং উত্তরাখণ্ড ও প্রতিবেশী উত্তরপ্রদেশের মধ্যে ৩০০০ বাস চালায়। স্থানীয় পরিবহনের জন্য দেশের অধিকাংশ স্থানের মতো উত্তরাখণ্ডেও অটোরিকশা ও সাইকেলরিকশা প্রচলিত। এছাড়া পার্বত্য এলাকার প্রত্যন্ত শহর ও গ্রামগুলি গুরুত্বপূর্ণ রোড জংশন ও বাসরুটগুলির সঙ্গে জিপ পরিবহনের মাধ্যমে যুক্ত।
প্রাচীন যুগ
ভাষা
সড়ক পরিবহণ
শিল্প